title: 2012/554/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka IV – Tuomioistuin

text:
               17.10.2012

               FI

               Euroopan unionin virallinen lehti

               L 286/100

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka IV – Tuomioistuin
   (2012/554/EU)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2010 (1),

               —

               ottaa huomioon Euroopan unionin tilinpäätöksen varainhoitovuodelta 2010 (COM(2011) 473 – C7-0259/2011) (2),

               —

               ottaa huomioon tuomioistuimen vuosikertomuksen vastuuvapauden myöntävälle viranomaiselle vuonna 2010 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2010 ja toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2010 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0088/2012),

               1.

               myöntää tuomioistuimen kirjaajalle vastuuvapauden tuomioistuimen talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 64, 12.3.2010.

      (2)  EUVL C 332, 14.11.2011, s. 1.

      (3)  EUVL C 326, 10.11.2011, s. 1.

      (4)  EUVL C 332, 14.11.2011, s. 134.

      (5)  EYVL L 248, 16.9.2002, s. 1.
    ---documentbreak---

               17.10.2012

               FI

               Euroopan unionin virallinen lehti

               L 286/101

         EUROOPAN PARLAMENTIN PÄÄTÖSLAUSELMA,
   10. toukokuuta 2012,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2010, pääluokka IV – Tuomioistuin
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2010 (1),

               —

               ottaa huomioon Euroopan unionin tilinpäätöksen varainhoitovuodelta 2010 (COM(2011) 473 – C7-0259/2011) (2),

               —

               ottaa huomioon tuomioistuimen vuosikertomuksen vastuuvapauden myöntävälle viranomaiselle vuonna 2010 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2010 ja toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2010 koskevan tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0088/2012),

               1.

               korostaa tilintarkastustuomioistuimen todenneen varainhoitovuoden 2010 vuosikertomuksessaan, että sillä ”ei ole esitettävänä tuomioistuinta koskevia huomautuksia” (7.23 kohta);

               2.

               on tyytyväinen siihen, että tilintarkastustuomioistuin totesi tarkastuksensa perusteella, ettei virhetaso kaiken kaikkiaan ole olennainen toimielinten ja muiden unionin elinten hallintomenoihin ja muihin menoihin liittyvissä maksuissa 31. joulukuuta 2010 päättyneeltä varainhoitovuodelta; panee merkille, että hallintomenojen todennäköisimmäksi virhetasoksi arvioidaan yleisesti 0,4 prosenttia (7.9 ja 7.10 kohta);

               3.

               toteaa, että vuonna 2010 tuomioistuimella oli käytettävissään maksusitoumusmäärärahoja kaikkiaan 331 000 000 euroa (318 000 000 euroa vuonna 2009) ja että niiden käyttöaste oli 97,9 prosenttia (98,5 prosenttia vuonna 2009); korostaa, että tuomioistuimen talousarvio on luonteeltaan puhtaasti hallinnollinen ja että määrärahoista käytetään 75 prosenttia toimielimen henkilöstöön ja 25 prosenttia kiinteistöihin, kalusteisiin, laitteisiin ja erityisiin hallinnosta johtuviin menoihin;

               4.

               palauttaa mieliin, että vuonna 2009 tuomioistuimen valvontajärjestelmät arvioitiin perusteellisesti; korostaa tilintarkastustuomioistuimen havainneen, että käytössä olevat valvontajärjestelmät toimivat vaikuttavasti mahdollisten virheiden ja poikkeusten havaitsemiseksi;

               5.

               muistuttaa tilintarkastustuomioistuimen havainneen vuonna 2009 myös, että tuomioistuin ei ennakoinut erään puitesopimuksen päättymistä; panee merkille tuomioistuimen vuoden 2010 vuosikertomuksessaan (6) antamat selvitykset valitun menettelyn laillisuudesta; toteaa, että kun sopimuksia koskevien tietojen käsittelyä tehostetaan yhdennetyssä SAP-hallintojärjestelmässä (talousarvio- ja varainhallinnon väline), tällaiset tilanteet pitäisi voida vastaisuudessa välttää;

               6.

               panee tyytyväisenä merkille, että tulkkausosasto on pannut täytäntöön sisäisen tarkastajan suositukset, jotka koskevat tulkkauksen hallinnointia ja ulkoiseen tulkkaustoimintaan liittyviä kustannuksia, ja että toiminnan moitteettomuus tarkastetaan myöhemmin;

               7.

               panee merkille, että infrastruktuurien pääosasto laati vuonna 2009 toimintasuunnitelman, jolla se pyrkii vastaamaan sisäisen tarkastajan esittämiin taideteosten hallinnointia ja säilyttämistä koskeviin keskeisiin suosituksiin; pyytää saada vuoden 2011 vuosikertomuksessa tietoja asian etenemisestä;

               8.

               ottaa huomioon, että asiasta vastaava yksikkö on suorittanut kaksi sisäistä tarkastusta, jotka koskevat kassanhallintaa, pankkitilejä ja maksujen suorittamista sekä päivärahoja; pyytää antamaan vuosikertomuksessa tietoja suositusten täytäntöönpanosta;

               9.

               on tyytyväinen siihen, että e-Curia-hankkeen, joka mahdollistaa oikeudenkäyntiasiakirjojen toimittamisen ja tiedoksi antamisen sähköisesti, kehityksessä päästiin vuonna 2010 kahden jäsenvaltion kanssa testausvaiheeseen; katsoo, että e-Curia-hankkeen avulla on aikanaan voitava lopettaa suuri osa kirjeenvaihdosta ja saapuvien ja lähtevien oikeudenkäyntiasiakirjojen numerointi sekä optimoida sisäinen työnkulku;

               10.

               panee tyytyväisenä merkille, että tuomioistuin on käsitellyt tulkkausta koskevaa kysymystä vuoden 2010 vuosikertomuksessaan, kuten parlamentti pyysi 10. toukokuuta 2011 vastuuvapauden myöntämisestä varainhoitovuodelta 2009 antamassaan päätöslauselmassa (7) (14 kohta); panee merkille istuntojen määrän huomattavan kasvun (+ 27 prosenttia), joka johtuu pääasiassa laajentumisesta ja Lissabonin sopimuksen voimaantulosta;

                  Istuntojen lukumäärä
                   (8):

                           Istunnot

                           2004

                           2005

                           2006

                           2007

                           2008

                           2009

                           2010

                           suulliset käsittelyt

                           350

                           411

                           366

                           369

                           517

                           454

                           520

                           muut kokoukset

                           63

                           51

                           78

                           54

                           30

                           37

                           102

                           istunnot yhteensä

                           413

                           462

                           444

                           423

                           547

                           491

                           622

               11.

               korostaa tulkkauksen hallinnoinnin ja tulkkien palvelukseenoton yhteydessä toimielinten välisen yhteistyön tärkeyttä;

               12.

               on tyytyväinen siihen, että tuomioistuin toimitti huhtikuussa 2011 budjettivallan käyttäjille ajantasaistetun, vuosiksi 2011–2013 laaditun kiinteistöinvestointeja koskevan suunnitelman, jossa otetaan huomioon kaksi päätavoitetta: tuomioistuimen kaikkien yksikköjen keskittäminen yhteen paikkaan sekä toisaalta kiinteistöjen hankkiminen tuomioistuimen omistukseen; toteaa, että rakennuskustannuksiksi on arvioitu noin 355 300 000 euroa, josta maksamatta oleva määrä oli vuoden 2010 lopussa noin 40 000 000 euroa;

               13.

               panee tyytyväisenä merkille tuomioistuimen vuoden 2010 oikeudenkäyntitilastot, joista käy yleisesti ilmi, että menettelyjen keston yhteydessä tuottavuus on pysynyt ennallaan ja tehokkuus lisääntynyt: ennakkoratkaisupyyntöjen kohdalla kesto oli 16,1 kuukautta, suorien kanteiden kohdalla 16,7 kuukautta (17,1 kuukautta vuonna 2009) ja valitusten kohdalla 14,3 kuukautta (15,4 kuukautta vuonna 2009);

               14.

               toivoo, että menettelyjen kestoa pyritään edelleen lyhentämään; katsoo, että tässä mielessä olisi hyödyllistä suorittaa sisäinen uudelleenjärjestely ja siirtää erikoistunutta henkilöstöä aloille, joilla heillä on asiantuntemusta;

               15.

               on huolestunut tuomioistuimessa vireille tulleiden asioiden määrän suuresta lisäyksestä (631 asiaa vuonna 2010), kun samaan aikaan ratkaistujen asioiden lukumäärä on pysynyt samana; toteaa myös, että kyseisenä vuonna tuomioistuimessa vireillä olevien asioiden määrä nousi 799:ään, vaikka menettelyjen keskimääräinen kesto oli lyhyempi eli 16,1 kuukautta;

                  Tuomioistuimen yleinen toiminta
                   (9):

                           Asiat

                           2006

                           2007

                           2008

                           2009

                           2010

                           vireille tulleet

                           537

                           581

                           593

                           562

                           631

                           ratkaistut

                           546

                           570

                           567

                           588

                           574

                           vireillä olevat

                           731

                           742

                           768

                           742

                           799

               16.

               panee huolestuneena merkille yleisessä tuomioistuimessa vireille tulleiden asioiden määrän suuren lisäyksen (636 asiaa vuonna 2010); toteaa, että ratkaistujen asioiden määrä on vähentynyt hiukan; toteaa kuitenkin, että yleisessä tuomioistuimessa vireillä olevien asioiden määrä on 1 300, vaikka menettelyjen keskimääräinen kesto on lyhentynyt (27,2 kuukautta vuonna 2009 ja 24,7 kuukautta vuonna 2010);

                  Yleisen tuomioistuimen yleinen toiminta
                   (10):

                           Asiat

                           2006

                           2007

                           2008

                           2009

                           2010

                           vireille tulleet

                           432

                           522

                           629

                           568

                           636

                           ratkaistut

                           436

                           397

                           605

                           555

                           527

                           vireillä olevat

                           1 029

                           1 154

                           1 178

                           1 191

                           1 300

               17.

               kannattaa näin ollen tuomioistuimen aloitetta, jossa se esitti maaliskuun 2011 lopussa molemmille lainsäädäntövallan käyttäjille ehdotuksen perussääntönsä muuttamiseksi (uudistuksessa esitetään 12 uuden tuomarin nimittämistä yleiseen tuomioistuimeen); katsoo, että aloite olisi toteutettava mahdollisimman kustannustehokkaalla tavalla; toivoo, että rakenteelliset toimet voidaan hyväksyä vuoden 2012 alussa, jotta ne voidaan panna täytäntöön mahdollisimman pian saman vuoden aikana;

               18.

               toivoo, että vuosikertomuksessa esitetään myös kattava taulukko kaikista tuomioistuimen käytettävissä olevista henkilöresursseista tehtäväryhmän, palkkaluokan, sukupuolen, ammatilliseen koulutukseen osallistumisen sekä kansallisuuden mukaan jaoteltuna; on joka tapauksessa tyytyväinen siihen, että tuomioistuin antaa vuosikertomuksessaan tyhjentävät tiedot henkilöstöhallinnostaan ja vastaa parlamentin aihetta koskeviin täydentäviin kysymyksiin; pyytää tuomioistuinta sisällyttämään vastaisuudessa tällaiset tiedot viran puolesta vuosikertomukseensa ja tiedottamaan myös tuloksista, jotka liittyvät siihen, kuinka henkilöstö käyttää mahdollisuutta etätyöhön ja joustavaan työaikaan.

      (1)  EUVL L 64, 12.3.2010.

      (2)  EUVL C 332, 14.11.2011, s. 1.

      (3)  EUVL C 326, 10.11.2011, s. 1.

      (4)  EUVL C 332, 14.11.2011, s. 134.

      (5)  EYVL L 248, 16.9.2002, s. 1.

      (6)  Vuosikertomus vuodelta 2010, s. 91.

      (7)  EUVL L 250, 27.9.2011, s. 90.

      (8)  Vuosikertomus vuodelta 2010, s. 54.

      (9)  Vuosikertomus vuodelta 2010, s. 6.

      (10)  Vuosikertomus vuodelta 2010, s. 8.


Avis juridique important

|

31994D0308

94/308/YUTP: Neuvoston päätös, tehty 16 päivänä toukokuuta 1994, neuvoston Euroopan unionista tehdyn sopimuksen J.3 artiklan perusteella hyväksymästä yhteisestä toiminnasta humanitaarisen avun Bosnia-Hertsegovinaan toimittamiseksi tehdyn päätöksen 93/603/YUTP soveltamisen mukauttamisesta ja jatkamisesta

Virallinen lehti nro L 134 , 30/05/1994 s. 0001 - 0001 Suomenk. erityispainos Alue 11 Nide 37 s. 0075  Ruotsink. erityispainos Alue 11 Nide 37 s. 0075

NEUVOSTON PÄÄTÖS,tehty 16 päivänä toukokuuta 1994,neuvoston Euroopan unionista tehdyn sopimuksen J.3 artiklan perusteella hyväksymästä yhteisestä toiminnasta humanitaarisen avun Bosnia-Hertsegovinaan toimittamiseksi tehdyn päätöksen 93/603/YUTP soveltamisen mukauttamisesta ja jatkamisesta (94/308/YUTP) EUROOPAN YHTEISÖN NEUVOSTO, jokaottaa huomioon Euroopan unionista tehdyn sopimuksen ja erityisesti sen J.3 artiklan 3 kohdan ja J.11 artiklan,ottaa huomioon neuvoston Euroopan unionista tehdyn sopimuksen J.3 artiklan perusteella hyväksymästä yhteisestä toiminnasta humanitaarisen avun Bosnia-Hertsegovinaan toimittamiseksi 8 päivänä marraskuuta 1993 tehdyn neuvoston päätöksen 93/603/YUTP soveltamisen mukauttamisesta ja jatkamisesta(1)ottaa huomioon tätä yhteistoimintaa täydentävän 20päivänä joulukuuta 1993 tehdyn neuvoston päätöksen 93/729/YUTP(2)ottaa huomioon päätöksen 93/603/YUTP soveltamisen jatkamisesta 7 päivänä maaliskuuta 1994 tehdyn päätöksen 94/158/YUTP(3)ON PÄÄTTÄNYT SEURAAVAA:1 Bosnia-Hertsegovinan tilanteen kehittyminen huomioon ottaen edellä mainituissa päätöksissä määrättyä yhteistoimintaa mukaututetaan, jotta mahdollistettaisiin myös yhteispäätöksellä 93/729/YUTP määrätyn 48,30 miljoonan ecun määrärahan käyttö aina 32 miljoonan ecun määrään asti, jotta Euroopan unioni voisi ensi tilassa tukea Mostarin kaupungin hallintoa.2 Tämän tuen ja erityisesti siihen mainituissa rajoissa varattujen rahavarojen ohjaaminen varmistetaan seuraavien yksityiskohtaisten sääntöjen mukaan.Hallintovirkamies arvioi tarpeet ja niiden rahoittamiseen tarvittavat varat ja toimittaa nämä tiedot puheenjohtajavaltiolle.Näiden tietojen perusteella puheenjohtajavaltio antaa suuntaviivat, apunaan jäsenvaltioiden edustajista muodostettu asiantuntijaryhmä ja yhdessä komission kanssa, ja määrittää tarvittavat toimenpiteet näihin tarpeisiin vastaamiseksi, ja päättää tarpeellisten määrien myöntämisestä niiden rahoittamiseksi erä kerrallaan.Hallintoviranomainen toteuttaa toimenpiteet, ja antaa toimistaan säännöllisesti kertomuksen puheenjohtajavaltiolle, joka antaa asiasta tiedon työryhmälle.3 Jäsenvaltioiden maksettavaksi tällä päätöksellä annettu 24,15 ecun määrä, josta 17 miljoonaa ecua on osoitettu Mostarin kaupunginhallinnon tueksi, jaetaan jäsenvaltioiden välillä kunkin maan bruttokansantuotteen perusteella.Avustukset maksetaan hallintovirkamiehen avaamalle tilille.Tilintarkastustuomioistuin huolehtii hallintovirkamiehen tilien tarkastuksesta.4 Näin mukautetun päätöksen 93/603/YUTP voimassaoloaikaa jatketaan 31 päivään joulukuuta 1994 asti.5 Tämä päätös tulee voimaan tänä päivänä.6 Tämä päätös on julkaistu Euroopan yhteisöjen virallisessa lehdessä.Tehty Brysselissä 16 päivänä toukokuuta 1994.Neuvoston puolestaPuheenjohtajaTh. PANGALOS(1) EYVL N:o L 286, 20.11.1993, s. 1.(2) EYVL N:o L 339, 31.12. 1993, s. 3(3) EYVL N:o L 70, 12.3.1994, s.1


Avis juridique important

|

31975D0320

75/320/ETY: Neuvoston päätös, tehty 20 päivänä toukokuuta 1975, farmasian komitean perustamisesta

Virallinen lehti nro L 147 , 09/06/1975 s. 0023 - 0023 Suomenk. erityispainos Alue 13 Nide 4 s. 0108  Espanjank. erityispainos: Luku 13 Nide 4 s. 0102  Ruotsink. erityispainos Alue 13 Nide 4 s. 0108  Portugalink. erityispainos: Luku 13 Nide 4 s. 0102

NEUVOSTON PÄÄTÖS,tehty 20 päivänä toukokuuta 1975,farmasian komitean perustamisesta (75/320/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon komission ehdotuksen,sekä katsoo, ettäneuvoston hyväksymien, ihmisille tarkoitettuja lääkevalmisteita koskevien lakien lähentämistä koskevien toimenpiteiden täytäntöönpano voi aiheuttaa ongelmia, jotka on syytä tutkia yhdessä, jatätä varten on toivottavaa perustaa komitea, jonka puheenjohtajana toimii komission edustaja ja jossa on jäsenvaltioiden hallintojen edustajat,ON PÄÄTTÄNYT SEURAAVAA:1 artiklaKomission yhteyteen perustetaan komitea, jäljempänä "farmasian komitea".2 artiklaJollei lääkevalmisteita koskevien lakien, asetusten ja hallinnollisten määräysten lähentämisestä 20 päivänä toukokuuta 1975 annetun toisen neuvoston direktiivin 75/319/ETY(1) 8 artiklassa tarkoitetun lääkevalmistekomitean tehtävistä muuta johdu, tämän komitean tehtävänä on tutkia:- lääkevalmisteita koskevien direktiivien soveltamiseen liittyvät kysymykset, jotka puheenjohtaja ottaa esille joko omasta aloitteestaan tai jäsenvaltion edustajan pyynnöstä,- kaikki muut kysymykset lääkevalmisteiden alalta, jotka puheenjohtaja ottaa esille joko omasta aloitteestaan tai jäsenvaltion edustajan pyynnöstä.Komission tulee kuulla komiteaa valmistellessaan ehdotuksia direktiiveiksi lääkevalmisteiden alalta, ja erityisesti silloin, kun se tarkastelee mahdollisesti aikomiaan muutosehdotuksia lääkevalmisteita koskevien lakien, asetusten ja hallinnollisten määräysten lähentämisestä 26 päivänä tammikuuta 1965 annettuun neuvoston direktiiviin 65/65/ETY(2).3 artikla1. Komiteassa on jäsenvaltioiden hallintojen kansanterveysasioiden johtavia asiantuntijoita ja jokaisella jäsenvaltiolla on yksi edustaja.2. Jokaisella jäsenellä on varamies. Tällä varamiehellä on oikeus osallistua komitean kokouksiin.3. Komission edustaja toimii komitean puheenjohtajana.4 artiklaKomitea vahvistaa työjärjestyksensä.Tehty Brysselissä 20 päivänä toukokuuta 1975.Neuvoston puolestaPuheenjohtajaR. RYAN(1) EYVL N:o L 147, 9.6.1975, s. 13(2) EYVL N:o 22, 9.2.1965, s. 369/65


title: Euroopan keskuspankin päätös (EU) 2017/1359, annettu 18 päivänä toukokuuta 2017, yrityssektorin osto-ohjelman toteutuksesta annetun päätöksen (EU) 2016/948 muuttamisesta (EKP/2017/13)

text:
                  21.7.2017

                  FI

                  Euroopan unionin virallinen lehti

                  L 190/20

            EUROOPAN KESKUSPANKIN PÄÄTÖS (EU) 2017/1359,
      annettu 18 päivänä toukokuuta 2017,
      yrityssektorin osto-ohjelman toteutuksesta annetun päätöksen (EU) 2016/948 muuttamisesta (EKP/2017/13)
      EUROOPAN KESKUSPANKIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
      ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.1 artiklan toisen alakohdan luettuna yhdessä 3.1 artiklan ensimmäisen luetelmakohdan ja 18.1 artiklan kanssa,
      sekä katsoo seuraavaa:

                  (1)

                  Euroopan keskuspankin päätöksellä (EU) 2016/948 (EKP/2016/16) (1) perustettiin yrityssektorin osto-ohjelma (jäljempänä ’CSPP-ohjelma’). CSPP-ohjelma muodostaa yhdessä katettuja joukkolainoja koskevan kolmannen osto-ohjelman, omaisuusvakuudellisten arvopaperien osto-ohjelman ja jälkimarkkinoilla toteutettavan julkisen sektorin omaisuuserien osto-ohjelman kanssa laajennetun omaisuuserien osto-ohjelman (jäljempänä ’APP-ohjelma’). APP-ohjelman tarkoituksena on parantaa edelleen rahapolitiikan välittymistä, edistää luotonantoa euroalueen taloudelle, helpottaa kotitalouksien ja yritysten lainanoton ehtoja sekä osaltaan vaikuttaa inflaatiovauhdin palautumiseen tasolle, joka on hintavakauden säilyttämiseen tähtäävän Euroopan keskuspankin (EKP) ensisijaisen tavoitteen mukaisesti keskipitkällä aikavälillä lähellä kahta prosenttia mutta hieman alle sen.

                  (2)

                  Yhteisen rahapolitiikan saavuttaminen edellyttää APP-ohjelman välitykselläkin niiden keinojen, välineiden ja menettelyiden määrittelyä, joita eurojärjestelmä käyttää pannakseen rahapolitiikan yhdenmukaisesti täytäntöön jäsenvaltioissa, joiden rahayksikkö on euro.

                  (3)

                  EKP:n neuvosto päätti 22 päivänä maaliskuuta 2017 täsmentää edelleen sääntöjään, joita sovelletaan alasajettavien yhteisöjen liikkeeseen laskemiin velkainstrumentteihin, varmistaakseen niiden johdonmukaisen kohtelun eurojärjestelmän rahapoliittisissa operaatioissa APP-ohjelman välityksellä.

                  (4)

                  Tästä syystä päätöstä (EU) 2016/948 (EKP/2016/16) olisi muutettavasti vastaavasti,

            ON HYVÄKSYNYT TÄMÄN PÄÄTÖKSEN:
      1 artikla
      Muutos
      1.   Korvataan päätöksen (EU) 2016/948 (EKP/2016/16) 2 artiklan 1 kohdan j alakohta seuraavasti:

                     ”j)

                     liikkeeseenlaskija ei ole julkis- tai yksityisomisteinen yhteisö, i) jonka päätarkoituksena on luopua vähitellen omaisuudestaan ja lopettaa liiketoimintansa, tai ii) joka on varainhoitoon tai liiketoiminnoista luopumiseen keskittyvä yhtiö, joka on perustettu tukemaan rahoitussektorin uudelleenjärjestelyä ja/tai kriisinratkaisua (*1), mukaan lukien erilliset varainhoitoyhtiöt, jotka perustetaan kriisinratkaisun yhteydessä eroteltaessa varoja Euroopan parlamentin ja neuvoston asetuksen (EU) N:o 806/2014 (*2) 26 artiklan tai Euroopan parlamentin ja neuvoston direktiivin 2014/59/EU (*3) 42 artiklan täytäntöönpanemiseksi annetun kansallisen lainsäädännön nojalla;

      2.   Kumotaan päätöksen (EU) 2016/948 (EKP/2016/16) 2 artiklan 1 kohdan k alakohta.
      2 artikla
      Voimaantulo
      Tämä päätös tulee voimaan 21 päivänä heinäkuuta 2017.

         Tehty Frankfurt am Mainissa 18 päivänä toukokuuta 2017.

               EKP:n neuvoston puolesta

               EKP:n puheenjohtaja

            Mario DRAGHI

         (1)  Euroopan keskuspankin päätös (EU) 2016/948, annettu 1 päivänä kesäkuuta 2016, yrityssektorin osto-ohjelman toteuttamisesta (EKP/2016/16) (EUVL L 157, 15.6.2016, s. 28).


title: EFTA-valtioiden pysyvän komitean päätös N:o 5/2010/PK, annettu 9 päivänä joulukuuta 2010 , rahoitusjärjestelmäkomitean perustamisesta tehdyn EFTA-valtioiden pysyvän komitean päätöksen N:o 4/2004/PK muuttamisesta

text:
               24.3.2011

               FI

               Euroopan unionin virallinen lehti

               L 78/57

         EFTA-VALTIOIDEN PYSYVÄN KOMITEAN PÄÄTÖS
   N:o 5/2010/PK,
   annettu 9 päivänä joulukuuta 2010,
   rahoitusjärjestelmäkomitean perustamisesta tehdyn EFTA-valtioiden pysyvän komitean päätöksen N:o 4/2004/PK muuttamisesta
   EFTA-VALTIOIDEN PYSYVÄ KOMITEA, joka
   ottaa huomioon Euroopan talousalueesta tehdyn sopimuksen, sellaisena kuin se on mukautettuna Euroopan talousalueesta tehdyn sopimuksen mukauttamisesta tehdyllä pöytäkirjalla, jäljempänä ’ETA-sopimus’,
   ottaa huomioon Euroopan unionin sekä Islannin, Liechtensteinin ruhtinaskunnan ja Norjan kuningaskunnan sopimuksen vuosia 2009–2014 koskevasta ETA:n rahoitusjärjestelmästä,
   ottaa huomioon ETA:n rahoitusjärjestelmää koskevan pöytäkirjan 38b, joka on sisällytetty ETA-sopimukseen edellä mainitulla Euroopan unionin sekä Islannin, Liechtensteinin ruhtinaskunnan ja Norjan kuningaskunnan välisellä sopimuksella vuosia 2009–2014 koskevasta ETA:n rahoitusjärjestelmästä,
   ottaa huomioon Norjan kuningaskunnan ja Euroopan unionin sopimuksen Norjan rahoitusjärjestelmästä vuosiksi 2009–2014,
   ottaa huomioon rahoitusjärjestelmäkomitean perustamisesta 3 päivänä kesäkuuta 2004 tehdyn EFTA-valtioiden pysyvän komitean päätöksen N:o 4/2004/PK (1),
   ottaa huomioon ETA:n rahoitusjärjestelmän välivaiheen komitean perustamisesta vuosiksi 2009–2014 28 päivänä tammikuuta 2010 tehdyn EFTA-valtioiden pysyvän komitean päätöksen N:o 1/2010/PK (2),
   ON PÄÄTTÄNYT SEURAAVAA:
   1 artikla
   Korvataan päätöksen N:o 4/2004/PK 1 artiklan ensimmäisen kohdan toinen virke seuraavasti:
   ”Komitea hallinnoi vuosia 2004–2009 koskevaa ETA:n rahoitusjärjestelmää ja vuosia 2009–2014 koskevaa ETA:n rahoitusjärjestelmää.”.
   2 artikla
   Tämä päätös tulee voimaan päivänä, jona säädös vuosia 2009–2014 koskevan ETA:n rahoitusjärjestelmän perustamisesta tulee voimaan tai josta alkaen sitä sovelletaan väliaikaisesti.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

      Tehty Brysselissä 9 päivänä joulukuuta 2010.

            EFTA-valtioiden pysyvän komitean puolesta

            Puheenjohtaja

         Stefán Haukur JÓHANNESSON

            Pääsihteeri

         Kåre BRYN

      (1)  EUVL L 52, 23.2.2006, s. 54.

      (2)  EUVL L 53, 4.3.2010, s. 19.


title: 2014/179/EU: Euroopan keskuspankin päätös, annettu 22 päivänä tammikuuta 2014 , Euroopan keskuspankin työjärjestyksen hyväksymisestä tehdyn päätöksen EKP/2004/2 muuttamisesta (EKP/2014/1)

text:
               29.3.2014

               FI

               Euroopan unionin virallinen lehti

               L 95/56

         EUROOPAN KESKUSPANKIN PÄÄTÖS,
   annettu 22 päivänä tammikuuta 2014,
   Euroopan keskuspankin työjärjestyksen hyväksymisestä tehdyn päätöksen EKP/2004/2 muuttamisesta
   (EKP/2014/1)
   (2014/179/EU)
   EUROOPAN KESKUSPANKIN NEUVOSTO, joka
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.3 artiklan,
   ottaa huomioon luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille 15 päivänä lokakuuta 2013 annetun neuvoston asetuksen (EU) N:o 1024/2013 (1) ja erityisesti sen 25 artiklan 2 kohdan ja 26 artiklan 12 kohdan,
   sekä katsoo seuraavaa:

               (1)

               Valvontapäätösten laatimis- ja hyväksymisprosessiin osallistuvien elinten välisen vuorovaikutuksen selkiyttämiseksi on tarpeen sopeuttaa EKP:n ja sen päätöksentekoelinten sisäinen organisaatio asetuksen (EU) N:o 1024/2013 mukaisiin vaatimuksiin.

               (2)

               On tarpeen ottaa käyttöön menettelytapasäännöt, joissa vahvistetaan johtokunnan jäsenille ja varajäsenille eettiset säännöt.

               (3)

               On tarpeen perustaa korkean tason tarkastuskomitea, jonka tehtävänä on vahvistaa ulkoisen ja sisäisen valvonnan tasoja ja myötävaikuttaa EKP:n ja eurojärjestelmän hallinnon vahvistamiseen.

               (4)

               Työjärjestyksen 21 artiklassa täsmennetään, että EKP:n ja henkilöstön välinen palvelussuhde määritetään palvelussuhteen ehdoissa ja henkilöstösäännöissä. Palvelussuhteen ehtoja ja henkilöstösääntöjä on muutettu hakijoiden valintaa ja nimittämistä koskevien sääntöjen sisällyttämiseksi. Henkilövalintoja, nimityksiä ja ylennyksiä koskeva työjärjestyksen 20 artikla on tarpeeton ja olisi kumottava.

               (5)

               On myös tarpeen sisällyttää joitakin vähäistä teknisiä ja kielellisiä muutoksia, esimerkiksi perussopimuksen ja Euroopan keskuspankkijärjestelmän ja Euroopan keskuspankin työjärjestyksen artiklojen uusi numerointi.

               (6)

               Asetuksen (EU) N:o 1024/2013 26 artiklan 8 kohdan mukaista vastustamattajättämismenettelyä ei tulisi soveltaa yleiseen kehykseen, kuten asetuksen (EU) N:o 1024/2013 6 artiklan 7 kohdassa tarkoitettuun organisatoriseen kehykseen, jonka mukaisesti valvontapäätöksiä tehdään.

               (7)

               Näin ollen päätös EKP/2004/2 (2) olisi muutettava,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan keskuspankin työjärjestyksen muutokset
   Muutetaan päätös EKP/2004/2 seuraavasti:

               1.

               Korvataan 1 artikla seuraavasti:
               ”1 artikla

                  Määritelmät

                           1.1

                           Tällä työjärjestyksellä täydennetään Euroopan unionin toiminnasta tehtyä sopimusta sekä Euroopan keskuspankkijärjestelmän ja Euroopan keskuspankin perussääntöä. Tämän työjärjestyksen ilmaisuilla on sama merkitys kuin perussopimuksessa ja perussäännössä, sanotun kuitenkaan rajoittamatta 1.2 artiklan soveltamista.

                           1.2

                           Ilmaisuilla ”osallistuva jäsenvaltio”, ”kansallinen toimivaltainen viranomainen” ja ”kansallinen nimetty viranomainen” on sama merkitys kuin luottolaitosten vakavaraisuusvalvontaan liittyvää politiikkaa koskevien erityistehtävien antamisesta Euroopan keskuspankille annetussa neuvoston asetuksessa (EU) N:o 1024/2013 (3).

               2.

               Lisätään 5 a artikla seuraavasti:
               ”5 a artikla

                  Menettelytapaohjeet EKP:n neuvoston jäsenille

                           5a.1

                           EKP:n neuvosto hyväksyy jäsenilleen menettelytapaohjeet, pitää ne ajan tasalla ja julkaisee ne EKP:n verkkosivuilla.

                           5a.2

                           Kukin EKP:n neuvoston jäsen varmistaa, että 3.2 artiklassa tarkoitetut hänen ohellaan kokouksiin osallistuvat henkilöt sekä hänen 3.3 artiklassa tarkoitetut varajäsenensä allekirjoittavat menettelytapaohjeiden noudattamista koskevan vakuutuksen ennen osallistumistaan EKP:n neuvoston kokouksiin.”

               3.

               Korvataan 9 artikla seuraavasti:
               ”9 artikla

                  Eurojärjestelmän/EKPJ:n komiteat

                           9.1

                           EKP:n neuvosto perustaa ja purkaa komiteat. Ne avustavat EKP:n päätöksentekoelimiä ja raportoivat toiminnastaan EKP:n neuvostolle johtokunnan välityksellä.

                           9.2

                           Jos kyseessä on luottolaitosten valvontaa koskeva politiikkakysymys, asetuksella (EU) N:o 1024/2013 EKP:lle annetuissa tehtävissä EKP:tä avustavat komiteat raportoivat valvontaelimelle ja tarvittaessa EKP:n neuvostolle. Valvontaelin antaa omien menettelyjensä mukaisesti varapuheenjohtajalle tehtäväksi raportoida EKP:n neuvostolle johtokunnan välityksellä tällaisesta toiminnasta.

                           9.3

                           Komiteoihin kuuluu kustakin eurojärjestelmään kuuluvasta keskuspankista ja EKP:stä enintään kaksi jäsentä, jotka kunkin kansallisen keskuspankin pääjohtaja ja johtokunta vastaavasti nimeävät.

                           9.4

                           Kun kyseessä on EKP:n päätöksentekoelinten avustaminen EKP:lle asetuksella (EU) N:o 1024/2013 annetuissa tehtävissä, komiteoihin kuuluu kustakin osallistuvasta jäsenvaltioista yksi jäsen keskuspankista ja yksi jäsen kansallisesta toimivaltaisesta viranomaisesta; asianomainen kansallinen keskuspankki nimeää komiteoiden jäsenet kuultuaan asianomaista kansallista toimivaltaista viranomaista, jos tämä ei ole keskuspankki.

                           9.5

                           EKP:n neuvosto määrää komiteoiden tehtävät ja nimittää niiden puheenjohtajat. Puheenjohtaja nimitetään yleensä EKP:n henkilöstön joukosta. Sekä EKP:n neuvostolla että johtokunnalla on oikeus pyytää komiteoilta selvityksiä erityisistä aiheista. EKP tarjoaa komiteoille sihteeripalvelut.

                           9.6

                           Jokaisen eurojärjestelmän ulkopuolisen jäsenvaltion kansallinen keskuspankki voi myös nimetä enintään kaksi jäsentä, jotka osallistuvat komitean kokouksiin aina, kun komitea käsittelee yleisneuvoston toimivaltaan kuuluvia asioita ja kun komitean puheenjohtaja ja johtokunta katsovat sen tarpeelliseksi.

                           9.7

                           Myös muiden Euroopan unionin toimielinten ja kolmansien osapuolten edustajia voidaan kutsua komitean kokouksiin aina, kun komitean puheenjohtaja ja johtokunta katsovat sen tarpeelliseksi.”

               4.

               Lisätään uusi 9 b artikla seuraavasti:
               ”9 b artikla

                  Tarkastuskomitea

               Olemassa olevien ulkoisen ja sisäisen valvonnan tasojen vahvistamiseksi sekä EKP:n ja eurojärjestelmän hallinnon vahvistamiseksi EKP:n neuvosto perustaa valvontakomitean sekä määrää sen tehtävät ja kokoonpanon.”

               5.

               Korvataan 11.3 artikla seuraavasti:

                           ”11.3

                           Johtokunta laatii ja pitää ajan tasalla jäsenilleen ja henkilöstölle tarkoitetut menettelytapaohjeet, jotka julkaistaan EKP:n verkkosivuilla.”

               6.

               Lisätään artiklat seuraavasti:
               ”IV a   LUKU

                  VALVONTATEHTÄVÄT

                  13 a artikla

                  Valvontaelin

               EKP:lle annettujen luottolaitosten valvontaan liittyvien tehtävien (jäljempänä ’valvontatehtävät’) suunnittelusta ja toteuttamisesta vastaa asetuksen (EU) N:o 1024/2013 26 artiklan 1 kohdan mukaan kokonaisuudessaan valvontaelin, joka on EKP:n sisäinen elin. Valvontaelimen tehtävät eivät vaikuta EKP:n päätöksentekoelinten toimivaltaan.

                  13 b artikla

                  Valvontaelimen kokoonpano

                           13b.1

                           Valvontaelin koostuu puheenjohtajasta, varapuheenjohtajasta, neljästä EKP:n edustajasta ja kunkin YVM:ään osallistuvan jäsenvaltion kansallisen toimivaltaisen viranomaisen edustajasta. Kaikki valvontaelimen jäsenet toimivat koko unionin etujen mukaisesti.

                           13b.2

                           Jos toimivaltainen viranomainen ei ole keskuspankki, valvontaelimen jäsen voi tuoda edustajan jäsenvaltion keskuspankista. Äänestyksissä yhden jäsenvaltion edustajat katsotaan yhdessä yhdeksi jäseneksi.

                           13b.3

                           EKP:n neuvoston on valvontaelintä kuultuaan hyväksyttävä puheenjohtajan ja varapuheenjohtajan nimittämistä koskeva ehdotus ja toimitettava se Euroopan parlamentille hyväksyttäväksi.

                           13b.4

                           Valvontaelimen puheenjohtajan palvelussuhteen ehdoista ja etenkin hänen palkastaan, eläkkeestään ja muista sosiaalietuuksistaan sovitaan EKP:n kanssa, ja niistä päättää EKP:n neuvosto.

                           13b.5

                           Valvontaelimen varapuheenjohtajan toimikausi on viisi vuotta, eikä häntä voida nimittää uudeksi toimikaudeksi. Varapuheenjohtajan toimikausi ei voi jatkua sen jälkeen, kun hänen tehtävänsä johtokunnan jäsenenä on päättynyt.

                           13b.6

                           EKP:n neuvosto nimittää johtokunnan ehdotuksesta valvontaelimeen EKP:n neljä edustajaa, jotka eivät saa hoitaa EKP:n rahapoliittiseen tehtävään suoraan liittyviä tehtäviä.

                  13 c artikla

                  Äänestäminen asetuksen (EU) N:o 1024/2013 26 artiklan 7 kohdan mukaisesti

               Hyväksyttäessä päätösluonnoksia asetuksen (EU) N:o 1024/23 26 artiklan 7 kohdan mukaisesti sekä Euroopan unionista tehdyn sopimuksen 16 artiklan, Euroopan unionin toiminnasta tehdyn sopimuksen 238 artiklan 3 kohdan ja siirtymämääräyksistä tehdyn pöytäkirjan (N:o 36) perusteella sovelletaan seuraavia sääntöjä:

                           i)

                           31 päivään lokakuuta 2014 saakka päätökset katsotaan hyväksytyiksi, jos puolesta äänestää vähintään 50 prosenttia valvontaelimen jäsenistä, jotka samalla edustavat vähintään 74:ää prosenttia painotetuista äänistä ja vähintään 62:ta prosenttia koko väestöstä.

                           ii)

                           1 päivästä marraskuuta 2014 päätökset katsotaan hyväksytyiksi, jos puolesta äänestää vähintään 55 prosenttia valvontaneuvoston jäsenistä, jotka samalla edustavat vähintään 65:tä prosenttia koko väestöstä. Määrävähemmistössä on oltava vähintään se määrä valvontaelinten jäseniä, joka edustaa 35:tä prosenttia koko väestöstä lisättynä yhdellä jäsenellä; muussa tapauksessa katsotaan, että määräenemmistö on saavutettu.

                           iii)

                           1 päivän marraskuuta 2014 ja 31 päivän maaliskuuta 2017 välisenä aikana päätökset katsotaan kansallisen toimivaltaisen viranomaisen tai valvontaelimessä olevan EKP:n edustajan pyynnöstä hyväksytyiksi, jos puolesta äänestää vähintään 50 prosenttia valvontaelimen jäsenistä, jotka samalla edustavat vähintään 74:ää prosenttia painotetuista äänistä ja vähintään 62:ta prosenttia koko väestöstä.

                           iv)

                           Kunkin EKP:n neuvoston nimittämän EKP:n neljän edustajan äänellä on painoarvo, joka vastaa muiden jäsenten äänten mediaanipainoarvoa, joka lasketaan liitteessä vahvistetun laskutavan mukaisesti.

                           v)

                           Puheenjohtajan ja varapuheenjohtajan äänten painoarvo on nolla; ne otetaan huomioon ainoastaan enemmistön määrityksessä, kun kyse on valvontaelimen jäsenten lukumäärästä.

                  13 d artikla

                  Valvontaelimen työjärjestys

               Valvontaelin vahvistaa työjärjestyksensä EKP:n neuvostoa kuultuaan. Työjärjestyksessä on varmistettava kaikkien osallistuvien jäsenvaltioiden tasavertainen kohtelu.

                  13 e artikla

                  Valvontaelimen jäsenten menettelytapaohjeet

                           13e.1

                           Valvontaelin hyväksyy jäsenilleen menettelytapaohjeet, pitää ne ajan tasalla ja julkaisee ne EKP:n verkkosivuilla.

                           13 e.2

                           Kukin jäsen varmistaa, että hänen ohellaan kokouksiin osallistuvat henkilöt, hänen varajäsenensä sekä kansallisen keskuspankkinsa edustajat allekirjoittavat menettelytapaohjeiden noudattamista koskevan vakuutuksen ennen osallistumistaan valvontaelimen kokouksiin.

                  13 f artikla

                  Valvontaelimen kokoukset

               Valvontaelin kokoontuu yleensä EKP:n tiloissa. Valvontaelimen kokouspöytäkirjat annetaan EKP:n neuvostolle tiedoksi heti kun ne on hyväksytty.

                  13 g artikla

                  Päätösten hyväksyminen asetuksen (EU) N:o 1024/2013 4 artiklassa tarkoitettuja tehtäviä hoidettaessa

                           13g.1

                           Valvontaelin esittää EKP:n neuvostolle asetuksen (EU) N:o 1024/2013 4 artiklassa tarkoitettujen tehtävien hoitamista varten valmiit päätösluonnokset, joihin liitetään selvityksiä päätösluonnoksen taustoista ja pääasiallisista perusteluista. Tällaiset päätösluonnokset sekä EKP:n neuvostolle 13 g.2 artiklan mukaisesti asetettua määräaikaa koskevat tiedot toimitetaan samanaikaisesti kyseisten jäsenvaltioiden kansallisille toimivaltaisille viranomaisille.

                           13g.2

                           Edellä 13 g.1 artiklassa tarkoitettu päätösluonnos katsotaan hyväksytyksi, ellei EKP:n neuvosto vastusta sitä kymmenen työpäivän kuluessa. Kiireellisissä tapauksissa valvontaelin määrittää kohtuullisen määräajan, joka ei saa ylittää 48:aa tuntia. Päätös toimitetaan samanaikaisesti valvontaelimelle ja kyseisten jäsenvaltioiden toimivaltaisille kansallisille viranomaisille.

                           13g.3

                           Euroalueen ulkopuolinen osallistuva jäsenvaltio ilmoittaa valvontaelimen päätösluonnosta koskevan mahdollisen eriävän mielipiteensä perusteluineen EKP:lle viiden työpäivän kuluessa siitä kun päätösluonnos on toimitettu sille 13 g.1 artiklan mukaisesti. EKP:n puheenjohtaja toimittaa viipymättä eriävän mielipiteen perusteluineen EKP:n neuvostolle ja valvontaelimelle. EKP:n neuvosto ottaa kokonaisuudessaan huomioon valvontaelimen laatimassa arvioinnissa olevat perusteet ja tekee asiaa koskevan päätöksen viiden työpäivän kuluessa eriävän mielipiteen vastaanottamisesta. Tämä päätös kirjallisine perusteluineen toimitetaan valvontaelimelle sekä kyseessä olevan jäsenvaltion toimivaltaiselle kansalliselle viranomaiselle.

                           13g.4

                           Euroalueen ulkopuolinen osallistuva jäsenvaltio ilmoittaa EKP:lle mahdollisen eriävän mielipiteensä perusteluineen siitä, että EKP:n neuvosto vastustaa valvontaelimen päätösluonnosta, viiden työpäivän kuluessa 13 g.2 artiklan nojalla esitetyn vastalauseen vastaanottamisesta. EKP:n puheenjohtaja toimittaa viipymättä eriävän mielipiteen perusteluineen EKP:n neuvostolle ja valvontaelimelle. EKP:n neuvoston on annettava 30 päivän kuluessa lausuntonsa jäsenvaltion perustellusta eriävästä mielipiteestä ja vahvistettava perustelunsa esittäen vastustavansa luonnosta tai peruutettava vastalauseensa. Vastustamisen vahvistamista tai peruuttamista koskeva päätös toimitetaan kyseisen jäsenvaltion toimivaltaiselle kansalliselle viranomaiselle. Jos EKP:n neuvosto peruuttaa vastustamisensa, valvontaelimen päätösluonnos katsotaan hyväksytyksi vastustamisen peruuttamispäivänä.

                  13 h artikla

                  Päätösten hyväksyminen asetuksen (EU) N:o 1024/2013 5 artiklassa tarkoitettuja tehtäviä hoidettaessa

                           13h.1

                           Jos kansallinen toimivaltainen tai nimetty viranomainen ilmoittaa asetuksen (EU) N:o 1024/2013 5 artiklan 1 kohdan mukaisesti EKP:lle aikomuksestaan soveltaa pääomapuskureita koskevia vaatimuksia tai mitä tahansa muita toimenpiteitä, joilla pyritään puuttumaan systeemisiin tai makrovakauteen kohdistuviin riskeihin, ilmoitus toimitetaan viipymättä EKP:n neuvostolle ja valvontaelimelle, kun valvontaelimen sihteeri on sen vastaanottanut. Saatuaan kyseiseen aloitteeseen perustuvan valvontaelimen ehdotuksen ja otettuaan huomioon asianomaisen komitean sekä asianomaisen sisäisen organisaation huomiot EKP:n neuvosto tekee asiassa päätöksen kolmen työpäivän kuluessa. Jos EKP:n neuvosto vastustaa ilmoitettua toimenpidettä, sen on esitettävä perustelunsa kansalliselle toimivaltaiselle tai nimetylle viranomaiselle kirjallisesti viiden työpäivän kuluessa siitä, kun ilmoitus tehtiin EKP:lle.

                           13h.2

                           Jos EKP:n neuvosto, saatuaan kyseiseen aloitteeseen perustuvan valvontaelimen ehdotuksen ja otettuaan huomioon asianomaisen komitean sekä asianomaisen sisäisen organisaation huomiot, aikoo asetuksen (EU) N:o 1024/2013 5 artiklan 2 kohdan nojalla käyttää korkeampia pääomapuskureita koskevia vaatimuksia tai soveltaa tiukempia toimenpiteitä, joilla pyritään puuttumaan systeemisiin tai makrovakauteen kohdistuviin riskeihin, sen on ilmoitettava aikomuksestaan asianomaiselle kansalliselle toimivaltaiselle tai nimetylle viranomaiselle vähintään kymmenen työpäivää ennen tällaisen päätöksen tekemistä. Jos kyseessä oleva kansallinen toimivaltainen tai nimetty viranomainen ilmoittaa EKP:lle kirjallisesti eriävän mielipiteensä perusteluineen viiden työpäivän kuluessa ilmoituksen vastaanottamisesta, valvontaelimen sihteeri toimittaa eriävän mielipiteen EKP:n neuvostolle ja valvontaelimelle viipymättä sen saatuaan. EKP:n neuvosto tekee asiassa päätöksen saatuaan tähän aloitteeseen perustuvan valvontaelimen ehdotuksen ja otettuaan huomioon asianomaisen komitean sekä asianomaisen sisäisen organisaation huomiot. Tämä päätös toimitetaan kyseiselle kansalliselle toimivaltaiselle tai nimetylle viranomaiselle.

                           13h.3

                           EKP:n neuvosto voi hyväksyä, vastustaa tai muuttaa 13 h.1 ja 13 h.2 artiklassa tarkoitettuja valvontaelimen ehdotuksia. EKP:n neuvostolla on myös oikeus kehottaa valvontaelintä esittämään 13 h.1 ja 13.h 2 artiklassa tarkoitettu ehdotus tai suorittamaan erityinen analyysi. Jos valvontaelin ei kehotuksesta huolimatta toimita tällaista ehdotusta, EKP:n neuvosto voi ilman valvontaelimen ehdotusta tehdä asiassa päätöksen otettuaan huomioon asianomaisen komitean sekä asianomaisen sisäisen organisaation huomiot.

                  13 i artikla

                  Asetuksen (EU) N:o 1024/2013 14 artiklan 2–4 kohdan mukaisten päätösten hyväksyminen

               Jos kansallinen toimivaltainen viranomainen esittää EKP:lle asetuksen (EU) N:o 1024/2013 14 artiklan 2 kohdan mukaisen päätösluonnoksen, valvontaelin toimittaa päätösluonnoksen sekä oman arvionsa EKP:n neuvostolle viiden työpäivän kuluessa. Päätösluonnos katsotaan hyväksytyksi, ellei EKP:n neuvosto vastusta sitä enintään kymmenen työpäivän kuluessa, jota aikaa voidaan jatkaa kerran samanpituiseksi ajaksi asianmukaisesti perustelluissa tapauksissa.

                  13 j artikla

                  Asetuksen (EU) N:o 1024/2013 6 artiklan 7 kohdassa tarkoitettu yleinen kehys

               EKP:n neuvosto hyväksyy kansallisia toimivaltaisia viranomaisia kuullen, valvontaelimen ehdotuksen perusteella ja vastustamattajättämismenettelyä soveltamatta päätöksiä, joilla perustetaan yleinen kehys asetuksen (EU) N:o 1024/2013 6 artiklan täytäntöönpanon käytännön menettelyjen järjestämistä varten.

                  13 k artikla

                  Rahapoliittisten tehtävien ja valvontatehtävien eriyttäminen

                           13k.1

                           EKP hoitaa sille asetuksella (EU) N:o 1024/2013 annetut tehtävät erillään rahapolitiikkaan liittyvistä tehtävistään ja muista tehtävistään ja niihin vaikuttamatta.

                           13k.2

                           EKP ryhtyy kaikkiin tarvittaviin toimenpiteisiin rahapoliittisten tehtävien ja valvontatehtävien eriyttämisen varmistamiseksi.

                           13k.3

                           Rahapoliittisten tehtävien ja valvontatehtävien eriyttäminen ei sulje pois EKP:n ja EKPJ:n päämäärien saavuttamiseksi tarvittavaa tietojenvaihtoa näiden kahden tehtäväalueen välillä.

                  13 l artikla

                  Valvontatehtäviä koskevien EKP:n neuvoston kokousten järjestäminen

                           13l.1

                           Valvontatehtäviä koskevat EKP:n neuvoston kokoukset järjestetään muista EKP:n neuvoston kokouksista erillään, ja niitä varten laaditaan erillinen esityslista.

                           13l.2

                           Johtokunta laatii valvontaelimen ehdotuksesta alustavan esityslistan ja lähettää sen yhdessä valvontaelimen laatimien asiaan kuuluvien asiakirjojen kassa EKP:n neuvoston jäsenille ja muille, joilla on oikeus osallistua kokouksiin, vähintään kahdeksan päivää ennen kyseistä kokousta. Tämä ei koske kiireellisiä tapauksia, joissa johtokunnan on meneteltävä olosuhteiden vaatimalla tavalla.

                           13l.3

                           EKP:n neuvosto kuulee eurojärjestelmän ulkopuolisten osallistuvien jäsenvaltioiden kansallisten keskuspankkien pääjohtajia ennen kuin se vastustaa valvontaelimen laatimaa päätösluonnosta, joka on osoitettu kansallisille toimivaltaisille viranomaisille ja koskee euroalueen ulkopuolisissa osallistuvissa jäsenvaltioissa perustettuja luottolaitoksia. EKP:n neuvosto menettelee samalla tavoin jos kyseessä olevat kansalliset toimivaltaiset viranomaiset ilmoittavat EKP:n neuvostolle tällaista valvontaelimen päätösluonnosta koskevan eriävän mielipiteensä perusteluineen.

                           13l.4

                           Jollei tästä luvusta muuta johdu, EKP:n neuvoston kokouksia koskevia, I luvussa vahvistettuja yleisiä säännöksiä sovelletaan myös valvontatehtäviä koskeviin EKP:n neuvoston kokouksiin.

                  13 m artikla

                  Sisäinen organisaatio valvontatehtävien osalta

                           13m.1

                           EKP:n sisäistä organisaatiota ja henkilöstöä koskeva johtokunnan toimivalta kattaa myös valvontatehtävät. Johtokunta kuulee valvontaelimen puheenjohtajaa ja varapuheenjohtajaa tällaisista sisäistä organisaatiota koskevista asioista. Sovelletaan 10 ja 11 artiklaa vastaavasti.

                           13m.2

                           Valvontaelin voi johtokunnan kanssa yhteisymmärryksessä perustaa ja purkaa väliaikaisia alaorganisaatioita, kuten työryhmiä ja erityisryhmiä. Ne avustavat valvontatehtävissä ja raportoivat valvontaelimelle.

                           13m.3

                           Valvontaelimen puheenjohtajaa kuultuaan EKP:n puheenjohtaja nimittää valvontaelimen ja ohjauskomitean sihteerin EKP:n henkilöstön joukosta. Sihteeri avustaa valvontaelimen puheenjohtajaa ja, puheenjohtajan ollessa estynyt, varapuheenjohtajaa valvontaelimen kokousten järjestämisessä ja vastaa kokousten pöytäkirjojen laatimisesta.

                           13m.4

                           Sihteeri on yhteydessä EKP:n neuvoston sihteeriin valvontatehtäviä koskevien EKP:n neuvoston kokousten järjestämiseksi ja laatii näiden kokousten pöytäkirjat.

                  13 n artikla

                  Asetuksen (EU) N:o 1024/2013 20 artiklan 2 kohdan mukainen kertomus

               EKP:n neuvosto hyväksyy Euroopan parlamentille, neuvostolle, komissiolle ja euroryhmälle osoitetut, asetuksen (EU) N:o 1024/2013 20 artiklan 2 kohdassa vaaditut vuosittaiset kertomukset johtokunnan esittämän valvontaelimen ehdotuksen perusteella.

                  13 o artikla

                  EKP:n edustajat Euroopan pankkiviranomaisessa

                           13o.1

                           EKP:n puheenjohtaja nimittää tai vapauttaa tehtävästä valvontaelimen ehdotuksen perusteella Euroopan valvontaviranomaisen (Euroopan pankkivirasto) perustamisesta sekä päätöksen N:o 716/2009/EY muuttamisesta ja komission päätöksen 2009/78/EY kumoamisesta 24 päivänä marraskuuta 2010 annetun Euroopan parlamentin ja neuvoston asetuksen (EU) N:o 1093/2010 (4) 40 artiklan 1 kohdan d alakohdassa tarkoitetun EKP:n edustajan Euroopan pankkiviranomaisen hallintoneuvostoon.

                           13o.2

                           EKP:n puheenjohtaja nimittää Euroopan pankkiviranomaisen hallintoneuvostoon kyseisen edustajan ohella toisen edustajan, jolla on asiantuntemusta keskuspankkitehtävistä.

               7.

               Korvataan 15.1 artikla seuraavasti:

                           ”15.1

                           Johtokunnan esityksestä neuvosto hyväksyy vahvistamiensa periaatteiden mukaisesti laaditun EKP:n budjetin seuraavaa tilikautta varten ennen kunkin tilikauden loppua. Valvontatehtävistä johtuvat kustannukset kirjataan erillisinä talousarvioon, ja niistä kuullaan valvontaelimen puheenjohtajaa ja varapuheenjohtajaa.”

               8.

               Korvataan 17.5 artikla seuraavasti:

                           ”17.5

                           Perussäännön 43 artiklan toisen kohdan ja 46.1 artiklan ensimmäisen luetelmakohdan määräysten rajoittamatta EKP:n lausunnot antaa EKP:n neuvosto. Kuitenkin poikkeuksellisissa olosuhteissa ja jollei vähintään kolme kansallisen keskuspankin pääjohtajaa ilmaise toivettaan säilyttää EKP:n neuvostolla erityislausuntojen antamista koskeva toimivalta, johtokunta voi hyväksyä EKP:n lausunnot EKP:n neuvoston esittämien huomautusten mukaisesti ja ottaen huomioon yleisneuvoston myötävaikutuksen. Johtokunnalla on toimivalta viimeistellä hyvin teknisiä seikkoja koskevat EKP:n lausunnot sekä sisällyttää niihin asiasisältöä koskevia muutoksia sekä korjauksia. Puheenjohtaja allekirjoittaa EKP:n lausunnot. EKP:n neuvosto voi kuulla valvontaelintä luottolaitosten valvontaa koskevista EKP:n lausunnoista.”

               9.

               Korvataan 17.8 artikla seuraavasti:

                           ”17.8

                           Euroopan talousyhteisössä käytettäviä kieliä koskevista järjestelyistä annetun asetuksen (EY) N:o 1 (5) periaatteita sovelletaan perussäännön 34 artiklassa mainittuihin EKP:n säädöksiin.

               10.

               Lisätään artikla seuraavasti:
               ”17 a artikla

                  Valvontatehtäviin liittyvät EKP:n säädökset

                           17a.1

                           Valvontatehtäviin liittyviin EKP:n säädöksiin sovelletaan 17 artiklaa, jollei asetuksen (EU) N:o 1024/2013 nojalla hyväksytyistä EKP:n asetuksista tai tästä artiklasta muuta johdu.

                           17a.2

                           EKP:n neuvosto hyväksyy asetuksen (EU) N:o 1024/2013 4 artiklan 3 kohdan ja 6 artiklan 5 kohdan a alakohdan mukaiset valvontatehtäviin liittyvät EKP:n suuntaviivat, minkä jälkeen EKP:n puheenjohtaja antaa ne tiedoksi ja allekirjoittaa ne EKP:n neuvoston puolesta. Ne annetaan tiedoksi kansallisille toimivaltaisille viranomaisille faksilla, sähköpostitse, teleksillä tai paperimuodossa.

                           17a.3

                           EKP:n neuvosto hyväksyy asetuksen (EU) N:o 1024/2013 6 artiklan 3 kohdan, 6 artiklan 5 kohdan a alakohdan, 7 artiklan 1 kohdan, 7 artiklan 4 kohdan, 9 artiklan 1 kohdan ja 30 artiklan 5 kohdan mukaiset valvontatehtäviin liittyvät EKP:n ohjeet, minkä jälkeen EKP:n puheenjohtaja antaa ne tiedoksi ja allekirjoittaa ne EKP:n neuvoston puolesta. Ne on perusteltava. Ne annetaan tiedoksi luottolaitosten valvonnasta vastaaville kansallisille viranomaisille faksilla, sähköpostitse, teleksillä tai paperimuodossa.

                           17a.4

                           EKP:n neuvosto hyväksyy valvottavia yhteisöjä ja toimilupaa luottolaitoksen toiminnan aloittamiseksi hakeneita yhteisöjä koskevat päätökset ja puheenjohtaja allekirjoittaa ne EKP:n neuvoston puolesta. Ne annetaan sen jälkeen tiedoksi henkilöille, joille ne on osoitettu.”

               11.

               Korvataan 18 artikla seuraavasti:
               ”18 artikla

                  Perussopimuksen 128 artiklan 2 kohdan mukainen menettely

               EKP:n neuvosto antaa perussopimuksen 128 artiklan 2 kohdassa tarkoitetun hyväksymisensä seuraavaa vuotta varten yhdessä, kaikkia jäsenvaltioita, joiden rahayksikkö on euro, koskevassa päätöksessä kunkin vuoden viimeisen neljänneksen kuluessa.”

               12.

               Poistetaan 20 artikla.

               13.

               Korvataan 23.1 artikla seuraavasti:

                           ”23.1

                           EKP:n päätöksentekoelinten tai niiden perustamien komiteoiden tai ryhmien, valvontaelimen, sen ohjauskomitean tai sen mahdollisten väliaikaisten alaorganisaatioiden kokouksissa käsiteltävät asiat ovat luottamuksellisia, jollei EKP:n neuvosto valtuuta EKP:n puheenjohtajaa julkistamaan, mihin käsittelyssä on päädytty. EKP:n puheenjohtajan on kuultava valvontaelimen puheenjohtajaa ennen tällaisen päätöksen tekemistä valvontaelimen, sen ohjauskomitean tai sen mahdollisten väliaikaisten alaorganisaatioiden kokousten osalta.”

               14.

               Korvataan 23.3 artiklan ensimmäinen virke seuraavasti:
               ”EKP:n laatimat tai hallussa olevat asiakirjat luokitellaan ja niitä käsitellään salassapitovelvollisuutta, hallintoa ja tietojen luottamuksellisuutta koskevien, toimintaa ohjaavien sääntöjen mukaisesti.”

               15.

               Lisätään artikla seuraavasti:
               ”23 a artikla

                  Luottamuksellisuus ja salassapitovelvollisuus valvontatehtävien osalta

                           23a.1

                           Perussäännön 37 artiklassa vahvistetut salassapitovelvollisuudet koskevat valvontaelimen, ohjauskomitean ja valvontaelimen mahdollisesti perustamien väliaikaisten alaorganisaatioiden jäseniä myös sen jälkeen, kun heidän tehtävänsä ovat päättyneet.

                           23a.2

                           Tarkkailijat eivät saa käyttöönsä yksittäisiin laitoksiin liittyviä luottamuksellisia tietoja.

                           23a.3

                           Valvontaelimen, ohjauskomitean ja valvontaelimen mahdollisesti perustamien väliaikaisten alaorganisaatioiden laatimat asiakirjat ovat EKP:n asiakirjoja, ja ne luokitellaan ja niitä käsitellään 23.3 artiklan mukaisesti.”

               16.

               Lisätään liite, jossa on tämän päätöksen liitteessä vahvistettu teksti.

         2 artikla
   Voimaantulo
   Tämä päätös tulee voimaan 24 päivänä tammikuuta 2014.

      Tehty Frankfurt am Mainissa 22 päivänä tammikuuta 2014.

            EKP:n puheenjohtaja

         Mario DRAGHI

      (1)  EUVL L 287, 29.10.2013, s. 63.

      (2)  Päätös EKP/2004/2, tehty 19 päivänä helmikuuta 2004, Euroopan keskuspankin työjärjestyksen hyväksymisestä (EUVL L 80, 18.3.2004, s. 33).

      (3)  EUVL L 287, 29.10.2013, s. 63.”

      (4)  EUVL L 331, 15.12.2010, s. 12.”

      (5)  EYVL 17, 6.10.1958, s. 385/58.”

      LIITE

            ”LIITE
            (13 c artiklan iv kohdassa tarkoitettu)

                        1.

                        Edellä 13 c artiklassa säädetyissä äänestysmenettelyissä kullakin EKP:n neljällä edustajalla on seuraavien kohtien mukaisesti äänimäärä, joka painotettujen äänten kriteeriä sovellettaessa vastaa osallistuvien jäsenvaltioiden painotettujen äänten mediaaniäänimäärää, väkilukukriteeriä sovellettaessa vastaa osallistuvien jäsenvaltioiden mediaaniväkilukua ja jäsenlukukriteeriä sovellettaessa yksi ääni valvontaelimen jäsenyyden perusteella.

                        2.

                        Osallistuvien jäsenvaltioiden painotetut äänet, jotka niillä on siirtymämääräyksiä koskevan pöytäkirjan (N:o 36) 3 artiklan mukaisesti, järjestetään nousevaan järjestykseen; painotettujen äänten mediaaniäänimäärä on painotetuista äänistä keskimmäinen, jos osallistuvia jäsenvaltioita on pariton määrä, ja kahden keskimmäisen arvon keskiarvo pyöristettynä lähimpään kokonaislukuun, jos osallistuvia jäsenvaltioita on parillinen määrä. Osallistuvien jäsenvaltioiden yhteenlaskettujen painotettujen äänten määrään lisätään painotettujen äänten mediaaniäänimäärä kerrottuna neljällä. Näin saatu luku on ”painotettujen äänten kokonaismäärä”.

                        3.

                        Mediaaniväkiluku määritellään saman periaatteen mukaisesti. Tätä tarkoitusta varten käytetään lukuja, jotka Euroopan unionin neuvosto julkaisee neuvoston työjärjestyksen hyväksymisestä 1 päivänä joulukuuta 2009 tehdyn päätöksen 2009/937/EU (1) liitteessä III olevan 1 ja 2 artiklan mukaisesti. Osallistuvien jäsenvaltioiden mediaaniväkiluku kerrottuna neljällä lisätään kaikkien osallistuvien jäsenvaltioiden yhteenlaskettuun väkilukuun. Näin saatu luku on ”kokonaisväkiluku”.

         (1)  EUVL L 325, 11.12.2009, s. 35.”


title: Komission täytäntöönpanopäätös, annettu 15 päivänä kesäkuuta 2012 , Euroopan parlamentin ja neuvoston asetuksen (EY) N:o 689/2008 mukaisista tiettyjä kemikaaleja koskevista unionin tuontipäätöksistä

text:
               20.6.2012

               FI

               Euroopan unionin virallinen lehti

               C 177/22

         KOMISSION TÄYTÄNTÖÖNPANOPÄÄTÖS,
   annettu 15 päivänä kesäkuuta 2012,
   Euroopan parlamentin ja neuvoston asetuksen (EY) N:o 689/2008 mukaisista tiettyjä kemikaaleja koskevista unionin tuontipäätöksistä
   2012/C 177/05
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon vaarallisten kemikaalien viennistä ja tuonnista 17 päivänä kesäkuuta 2008 annetun Euroopan parlamentin ja neuvoston asetuksen (EY) N:o 689/2008 (1) ja erityisesti sen 12 artiklan 1 kohdan toisen alakohdan,
   on kuullut kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annetun Euroopan parlamentin ja neuvoston asetuksen (EY) N:o 1907/2006 (2) 133 artiklalla perustettua komiteaa,
   sekä katsoo seuraavaa:

               (1)

               Asetuksen (EY) N:o 689/2008 nojalla komissio päättää unionin puolesta kunkin ilmoitetun ennakkosuostumuksen menettelyä (PIC-menettelyä) edellyttävän kemikaalin osalta, sallitaanko sen tuonti unioniin vai ei.

               (2)

               Yhdistyneiden kansakuntien ympäristöohjelma (UNEP) ja Yhdistyneiden kansakuntien elintarvike- ja maatalousjärjestö (FAO) on nimetty tarjoamaan sihteeristöpalvelut PIC-menettelylle, joka on perustettu kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehdyllä Rotterdamin yleissopimuksella, joka hyväksyttiin yhteisön puolesta neuvoston päätöksellä 2006/730/EY (3).

               (3)

               Komission, joka toimii yhteisenä nimettynä viranomaisena, on toimitettava PIC-menettelyä edellyttäviä kemikaaleja koskevat päätökset Rotterdamin yleissopimuksen sihteeristölle Euroopan unionin ja sen jäsenvaltioiden puolesta.

               (4)

               PIC-menettelyn piiriin on lisätty torjunta-aineina alaklori ja aldikarbi sopimuspuolten viidennen kokouksen päätöksillä RC 5/3 ja RC 5/4, jota koskevat tiedot komissio on saanut Rotterdamin yleissopimuksen sihteeristön toimittamassa päätöksenteko-ohjeessa. Alaklori ja aldikarbi kuuluvat kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (4) soveltamisalaan, ja niiden saattaminen markkinoille kasvinsuojeluaineina käytettävien valmisteiden ainesosina ei ole sallittu.

               (5)

               PIC-menettelyn piiriin on lisätty torjunta-aineina endosulfaani sopimuspuolten viidennen kokouksen päätöksellä RC 5/5, jota koskevat tiedot komissio on saanut Rotterdamin yleissopimuksen sihteeristön toimittamassa päätöksenteko-ohjeessa. Endosulfaani kuuluu asetuksen (EY) N:o 1107/2009 ja biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY (5) soveltamisalaan, ja sen saattaminen markkinoille kasvinsuojeluaineina tai biosidituoteina käytettävien valmisteiden ainesosina ei ole sallittu.

               (6)

               Vastaavasti olisi tehtävä myös alakloria, aldikarbia ja endosulfaania koskeva lopullinen tuontipäätös,

         ON PÄÄTTÄNYT SEURAAVAA:
   Ainoa artikla
   Tehdään alakloria, aldikarbia ja endosulfaania koskeva lopullinen tuontipäätös liitteeseen sisältyvässä tuontivastinelomakkeessa esitetyn mukaisesti.

      Tehty Brysselissä 15 päivänä kesäkuuta 2012.

            Komission puolesta

         Janez POTOČNIK

            Komission jäsen

      (1)  EUVL L 204, 31.7.2008, s. 1.

      (2)  EUVL L 396, 30.12.2006, s. 1.

      (3)  EUVL L 299, 28.10.2006, s. 23.

      (4)  EUVL L 309, 24.11.2009, s. 1.

      (5)  EUVL L 123, 24.4.1998, s. 1.

      LIITE


title: 2004/860/EY: Neuvoston päätös, tehty 25 päivänä lokakuuta 2004, Euroopan unionin, Euroopan yhteisön ja Sveitsin valaliiton välisen Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen allekirjoittamisesta Euroopan yhteisön puolesta sekä sopimuksen tiettyjen määräysten väliaikaisesta soveltamisesta

text:
               17.12.2004

               FI

               Euroopan unionin virallinen lehti

               L 370/78

      NEUVOSTON PÄÄTÖS,
   tehty 25 päivänä lokakuuta 2004,
   Euroopan unionin, Euroopan yhteisön ja Sveitsin valaliiton välisen Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen allekirjoittamisesta Euroopan yhteisön puolesta sekä sopimuksen tiettyjen määräysten väliaikaisesta soveltamisesta
   (2004/860/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 62 artiklan, 63 artiklan ensimmäisen kohdan 3 alakohdan, 66 artiklan ja 95 artiklan yhdessä 300 artiklan 2 kohdan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Sen jälkeen kun komissio sai 17 päivänä kesäkuuta 2002 tarvittavat valtuudet, Sveitsin viranomaisten kanssa on käyty neuvottelut Sveitsin osallistumisesta Schengenin säännöstön täytäntöönpanoon, soveltamiseen ja kehittämiseen.

               (2)

               Tämä 25 päivänä kesäkuuta 2004 parafoitu sopimus olisi allekirjoitettava sillä varauksella, että se myöhemmin tehdään.

               (3)

               Sopimuksessa on määrätty sen tiettyjen määräysten väliaikaisesta soveltamisesta. Näitä määräyksiä olisi sovellettava väliaikaisesti ennen sopimuksen voimaantuloa.

               (4)

               Olisi aiheellista määrätä, että sen jälkeen kun sopimus on allekirjoitettu, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä 17 päivänä toukokuuta 1999 tehdyn neuvoston päätöksen 1999/437/EY (1) säännöksiä sovelletaan Euroopan yhteisön perustamissopimuksen soveltamisalaan kuuluvan Schengenin säännöstön kehittämisen osalta sopimuksen allekirjoittamisesta lähtien myös Sveitsiin.

               (5)

               Tällä päätöksellä ei ole vaikutusta Yhdistyneen kuningaskunnan asemaan Euroopan unionista tehtyyn sopimukseen ja Euroopan yhteisön perustamissopimukseen liitetyn Schengenin säännöstön sisällyttämisestä osaksi Euroopan unionia tehdyn pöytäkirjan sekä Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin 29 päivänä toukokuuta 2000 tehdyn neuvoston päätöksen 2000/365/EY (2) mukaisesti.

               (6)

               Tämä päätös ei vaikuta Irlannin asemaan Euroopan unionista tehtyyn sopimukseen ja Euroopan yhteisön perustamissopimukseen liitetyn, Schengenin säännöstön sisällyttämisestä osaksi Euroopan unionia tehdyn pöytäkirjan sekä Irlannin pyynnöstä saada osallistua joihinkin Schengenin säännöstön määräyksiin 28 päivänä helmikuuta 2002 tehdyn neuvoston päätöksen 2000/192/EY (3) mukaisesti.

               (7)

               Tämä päätös ei vaikuta Tanskan asemaan Euroopan unionista tehtyyn sopimukseen ja Euroopan yhteisön perustamissopimukseen liitetyn Tanskan asemasta tehdyn pöytäkirjan 1 ja 2 artiklan mukaisesti,

         ON PÄÄTTÄNYT SEURAAVAA:
   1 artikla
   Hyväksytään Euroopan yhteisön puolesta Euroopan unionin, Euroopan yhteisön ja Sveitsin valaliiton välisen sopimuksen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen, ja sopimukseen liittyvien asiakirjojen, jotka ovat päätösasiakirja, kirjeenvaihtona tehty sopimus komiteoista, jotka avustavat komissiota tämän käyttäessä täytäntöönpanovaltaansa, ja yhteinen julistus sekakomiteoiden yhteisistä kokouksista, allekirjoittaminen sillä varauksella, että sopimus tehdään.
   Sopimuksen ja siihen liittyvien asiakirjojen tekstit ovat tämän päätöksen liitteenä (4).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa Euroopan yhteisön puolesta sopimus ja siihen liittyvät asiakirjat sillä varauksella, että se tehdään.
   3 artikla
   Tätä päätöstä sovelletaan sopimuksen liitteissä A ja B lueteltujen määräysten ja säännösten ja niiden kehittämiseksi annettujen määräysten ja säännösten kattamilla aloilla siltä osin kuin kyseisillä määräyksillä ja säännöksillä on Euroopan yhteisön perustamissopimukseen sisältyvä oikeusperusta tai niille on päätöksen 1999/436/EY (5) mukaisesti määritelty tällainen perusta.
   4 artikla
   1.   Neuvoston päätöksen 1999/437/EY 1–4 artiklan säännöksiä sovelletaan samalla tavoin Sveitsin osallistumiseen Schengenin säännöstön täytäntöönpanoon, soveltamiseen ja kehittämiseen, siltä osin kuin tämä säännöstö kuuluu Euroopan yhteisön perustamissopimukseen soveltamisalaan.
   2.   Ennen osallistumistaan sopimuksella perustetun sekakomitean päätöksen tekemiseen sopimuksen 7 artiklan 4 ja 5 kohdan ja 10 artiklan mukaisesti, neuvoston jäseniä edustavat valtuuskunnat kokoontuvat neuvostossa sen toteamiseksi, voidaanko kysymykseen omaksua yhteinen kanta.
   5 artikla
   Sopimuksen 14 artiklan 2 kohdan mukaisesti sopimuksen 1, 3, 4, 5 ja 6 artiklaa sekä 7 artiklan 2 kohdan a alakohdan ensimmäistä virkettä sovelletaan väliaikaisesti ennen sopimuksen voimaantuloa.

      Tehty Luxemburgissa 25 päivänä lokakuuta 2004.

            Neuvoston puolesta

            Puheenjohtaja

         R. VERDONK

      (1)  EYVL L 176, 10.7.1999, s. 31.

      (2)  EYVL L 131, 1.6.2000, s. 43.

      (3)  EYVL L 64, 7.3.2002, s. 20.

      (4)  Neuvoston asiakirja 13054/04, saatavissa osoitteessa http://register.consilium.eu.int

      (5)  EYVL L 176, 10.7.1999, s. 17.